കൊവിഡ് മഹാമാരി പ്രതിസന്ധിയായി തുടരുമ്ബോഴും ആശ്വാസം പകരുന്ന വാര്ത്തയുമായി സി.എസ്.ഐ.ആര്. പഠനസംഘം കേരളത്തില് കാണുന്നത് ഡെല്റ്റ വകഭേദം മാത്രം ന്യൂഡല്ഹി: സംസ്ഥാനത്ത് ആശങ്കയുണര്ത്തി കോവിഡ് വ്യാപനം വര്ധിച്ചു കൊണ്ടിരിക്കുകയാണ്.ദിനം പ്രതിയുള്ള ആര്ടിപിസി നിരക്ക് പത്തിന് മുകളിലായിരിക്കുമ്ബോഴും കൊറോണ വൈറസിന്റെ പുതിയ വകഭേദം കണ്ടെത്താനായിട്ടില്ലെന്ന് സി.എസ്.ഐ.ആര്. പഠനസംഘത്തിന്റെ റിപ്പോര്ട്ട്. ശനി,ഞായര് ദിവസങ്ങള് ഒഴികെയുള്ള ദിവസങ്ങളില് കൊവിഡ് നിയന്ത്രണം പരിമിതപ്പെടുത്തിയ സാഹചര്യത്തില് കൂടുതല് ആളുകളിലേക്ക് രോഗം വ്യാപിക്കുന്നതിനും പുതിയ വകഭേദം ഉണ്ടാകുന്നതിനും സാധ്യതയുണ്ടെന്ന് സംസ്ഥാനം ആശങ്കപ്പെട്ടിരുന്ന സാഹചര്യത്തിലാണ് ആശ്വാസം പകരുന്ന വാര്ത്ത എത്തിയിരിക്കുന്നത്. ഇന്ത്യയില് ഉദ്ഭവിച്ച് മറ്റുരാജ്യങ്ങളിലുള്പ്പെടെ വ്യാപിച്ച ഡെല്റ്റ വകഭേദംതന്നെയാണ് കേരളത്തിലും കാണുന്നതെന്ന് സി.എസ്.ഐ.ആറിന്റെ ഇന്സ്റ്റിറ്റ്യൂട്ട് ഓഫ് ജീനോമിക്സ് ആന്ഡ് ഇന്റഗ്രേറ്റീവ് ബയോളജിയിലെ ഐ.ജി.ഐ.ബി. ശാസ്ത്രജ്ഞര് നടത്തിയ പഠനത്തില് വ്യക്തമാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ജൂണിലും ജൂലായ് ആദ്യവാരവും കേരളത്തിലെ 14 ജില്ലകളില്നിന്നായി 835 സാംപിളുകള് പരിശോധിച്ചതില് 753ഉം ഡെല്റ്റ ബി.1.617.2 വകഭേദമാണ്. ബാക്കിയുള്ളവയും നേരത്തേ കണ്ടെത്തിയിട്ടുള്ള വകഭേദങ്ങളാണ്. ഈയിടെ പെറു, ചിലി എന്നിവിടങ്ങളിലും സി.37 യു.എസിലും എ.വൈ.3 ആശങ്കയുണ്ടാക്കുന്ന പുതിയ വകഭേദം കണ്ടെത്തിയിട്ടുണ്ട്. എന്നാല്, ഇവ ഡെല്റ്റയെക്കാള് വ്യാപനശേഷി കൂടിയതാണോ എന്ന താരതമ്യം എളുപ്പമല്ലെന്ന് വിദഗ്ധര് പറയുന്നു. സംസ്ഥാനത്തെ 12 സര്ക്കാര് മെഡിക്കല് കോളേജുകള്, പബ്ലിക് ഹെല്ത്ത് ആന്ഡ് റീജണല് ലബോറട്ടറീസ്, ഇന്റര് യൂണിവേഴ്സിറ്റി സെന്റര് ഫോര് ബയോമെഡിക്കല് റിസര്ച്ച് എം.ജി. സര്വകലാശാല, കാസര്കോട് കേന്ദ്രസര്വകലാശാല, 14 ജില്ലകളിലെയും സര്വൈലന്സ് യൂണിറ്റുകള് എന്നിവയുമായി സഹകരിച്ചാണ് സി.എസ്.ഐ.ആര്. പഠനം നടത്തുന്നത്. ഇത്തരം വിശകലനം രാജ്യത്താദ്യം തുടങ്ങിയത് കേരളത്തിലാണെന്ന് പഠനസംഘത്തിലെ ശാസ്ത്രജ്ഞന് ഡോ. വിനോദ് സ്കറിയ പറഞ്ഞു. സംസ്ഥാനത്തിപ്പോള് ഇത്രയും കേസുകള് കൂടാന് കാരണം പുതിയ വകഭേദമാകാമെന്ന വാദം ശരിയല്ലെന്നും അദ്ദേഹം പറഞ്ഞു. മഹാമാരിയെ തുടക്കത്തില് നന്നായി നേരിടുകയും വാക്സിനേഷന് തീവ്രമാക്കുകയും ചെയ്തിട്ടും മറ്റുസംസ്ഥാനങ്ങളെ അപേക്ഷിച്ച് കേരളത്തില് ഇപ്പോള് കോവിഡ് കുറയാത്തത് പരിശോധിക്കേണ്ടതാണെന്ന് എയിംസ് ഡയറക്ടര് രണ്ദീപ് ഗുലേറിയ കഴിഞ്ഞദിവസം പറഞ്ഞിരുന്നു. സംസ്ഥാനത്തെ ഉയര്ന്ന വ്യാപനത്തിനുപിന്നില് വൈറസിന്റെ പുതിയ വകഭേദമാകാമെന്നും അദ്ദേഹം സംശയം പ്രകടിപ്പിച്ചിരുന്നു.